open-index/open-wikipedia-markdown huggingface dataset:
Jul i skomakergata (album)

***Jul i skomakergata*** er et musikkalbum med Henki Kolstad, utgitt i 1980. De andre som er med i albumet er blant annet Nora Brockstedt.

## Sporliste

# «Skomaker-vise»
# «Vi er fire glade musikanter vi»
# «Vi tenner våre lykter når det mørkner»
# «Stasjonsmester Flagges vise»
# «Stines vise»
# «Franzinetten? Nei, klarinetten hos fru Frantzen»
# «I en meget, meget gammel dames dagbok»
# «Intro til «Posten skala frem»»
# «Posten skal frem»
# «Bakermester Snipps vise»
# «Intro til «Et snålt lite såledyr»»
# «Et snålt lite såledyr»
# «Hos fru Enebær på torget»
# «Den hemmelige dagen»
# «Lastebileier Juel Juhls vise»
# «Altfortidlig-julen»
# «Alt til jul»
# «Skomaker-vise»
# «Intro til «Jon Blund»»
# «Jon Blund»

## Eksterne lenker
*
Raudsjøen (Enebakk)

**Raudsjøen** (også skrevet **Rausjøen**) er en innsjø i Enebakk kommune i Akershus. Den ligger sør i Østmarka og 232 meter over havet. Sjøen har tilsig fra Mosjøen i nord, og utløp østover gjennom Rausjøelva til Børtervanna.

Navnet på vannet kommer muligens av fisken røye. Vannet har gitt navn til hele området som kalles Rausjømarka. Området var privat eiet fram til Oslo kommune kjøpte området i 1965. Det er en del hytter rundt Raudsjøen, og vannet har en bra krepsebestand.

Rausjøveien går fra Bysetermåsan til Raudsjøen, Rausjøgrenda og fortsetter videre til Børtervann.

## Referanser




## Eksterne lenker
*Skiforeningen, markadatabasen om Rausjø
FA Women’s National League

**FA Women’s National League**, tidligere **WFA National League** og **FA Women’s Premier League** (WPL), utgjør nivå 3 og 4 i engelsk kvinnefotball.

Det var frem til 2011 den øverste divisjon (toppserien) i fotball for kvinner i England, som styres av The Football Association (FA).  Etter 2011 ble FA Women's Super League (FA WSL) den nye toppdivisjonen og PLND ble nest øverste. Fra 2014 ble WSL utvidet til to divisjoner (WSL1 og WSL2), slik at PLND ble nivå tre og fire.  

Under Premier League ligger Northern og Southern Division. Under disse fire igjen, ligger de såkalte Combination leagues – bestående av South West Combination Women's Football League, South East Combination Women's Football League, Midland Combination Women's Football League og Northern Combination Women's Football League.

### Vinnere
Bai ye

***Bai ye*** (kinesisk: 百页, pinyin: *Bái yè*; også 百页包, pinyin: *Bái yè bāo*; «hundre sider», «hundre siders bolle») er en tradisjonell rett i det kinesiske kjøkken. I rå form er den en skive av tofu. I Kina kommer presset tofu i en myriade av fasonger, størrelser og teksturer. Når den serveres er den en sylindrisk tofurull rundt et fyll av grønnsaker og kjøtt. Andre ingredienser kan være salt, sukker og planteolje.

Bai ye er gjerne servert med hvetegluten til suppe.

## Referanser
Suhang

**Suhang** (kinesisk: 苏杭, pinyin: *Sūháng*) er den kinesiske region som strekker seg fra byen Suzhou og Hangzhou (i provinsene Jiangsu og Zhejiang).

Et kinesisk ordtak lyder:

:上有天堂，下有苏杭|上有天堂, 下有苏杭 
:*Shàng yǒu tiāntáng, xià yǒu sūháng*
:Oppe er himmelen, nede er Su[zhou] og Hang[zhou]

Det sikter til områdets klassiske skjønnhet.
Tang bao

**Tang bao** (tradisjonell kinesisk: 湯包, forenklet kinesisk: 汤包) er en stor baozi fylt med suppe, opprinnelig knyttet til Jingjiang i provinsen Jiangsu i Kina. 

Retten finnes i to former. Den første ser ut asom en vanlig baozi, og den annen er dampet i en bambusdamper. 

Den første formen er mer tradisjonell. Den fortæres ved at man først biter den opp og drikker suppen ved hjelp av en skje. Den andre er mer moderne og suppen drikkes først med sugerør og deigen spises til slutt.

Varianten **Krabberogn-tang bao** (蟹黄湯包) finnes i Jiangsu.

## Referanser
Mariann Birkedal

**Mariann Birkedal** (født 1987) er en av de to vinnerne av Frøken Norge-konkurransen i 2010. 

Hun har tidligere representert Norge i Miss Universe 2008. Hun representerte igjen Norge i Miss World-finalen i Sanya i Kina 30. oktober 2010, der hun kom på sjetteplass. 

## Referanser


## Eksterne lenker
*  www.missworld.com deltakerpresentasjon
Tour de France 1904

**Tour de France 1904** var det andre utgaven av Tour de France og ble avholdt fra 2. til 24. juli. Med en rute som lignet på ruten året før syntes vinneren fra Tour de France 1903 Maurice Garin å ha vunnet på nytt med en liten margin over Lucien Pothier, mens Hippolyte Aucouturier vant fire av seks etapper. Men rittet ble et offer for sin egen suksess, skjemmet av skandaler; sykkelryttere ble anklaget for å ha tatt toget under løpet. Tolv syklister med de fire første i sammendaget og alle etappevinnerne ble diskvalifisert av Union Vélocipédique Française (UVF). Henri Cornet som opprinnelig var på femteplass ble tildelt seieren fire måneder etter rittet. Problemene førte nesten til at Tour de France ikke ble arrangert igjen, men organisasjonen besluttet å prøve på nytt i Tour de France 1905 med endrede regler.

## Resultater
De fire første som kom i mål ble diskvalifisert. I det nye resultatlisten hadde bare 15 syklister fullført:

## Referanser
Zsolt Vinczeffy

**Zsolt Vinczeffy** (født 23. september 1974) er en ungarsk terrengsyklist.

## Meritter

;**2000**
: Ungarsk mester i sykkelcross
;**2001**
: Ungarsk mester i sykkelcross
;**2002**
: Ungarsk mester i sykkelcross
;**2003**
: Ungarsk mester i sykkelcross
;**2004**
: Ungarsk mester i sykkelcross
;**2005**
: Ungarsk mester i rundbane olympisk format
;**2006**
: Ungarsk mester i sykkelcross
;**2008**
: Ungarsk mester i sykkelcross

## Referanser


## Eksterne lenker
*
Tamon Yamaguchi

**Tamon Yamaguchi** (født 17. august 1892, død 4. juni 1942) var en admiral i den keiserlige japanske marinen under den andre verdenskrig og han var alumnus på Princeton University mellom 1921 og 1923.

Yamaguchi deltok i det sjømilitære artilleri og ved torpedo-skolen fra i 1915 og 1916, og han ble deretter tildelt slagskipet Kashi. I 1918 ble Yamaguchi forfremmet til løytnant, og han ble tildelt en navigasjonsenhet med en marineskvadron som eskortere ubåtene til den tyske marinen som en del av den japanske regjeringen sine betalinger fra Tyskland på slutten av den første verdenskrig. Han reiste deretter til USA og gikk på Princeton University mellom 1921 og 1923. Da han returnerte til Japan neste år, tjenestegjorde han på slagskipet Nagato i seks måneder, før han endte sin utdannelse ved Naval Staff College med laud i 1924. Yamaguchi ble forfremmet til kommandør i 1924.

Han ble et medlem av den keiserlige japanske marinen og deres generalstab i 1927. Han var en del av den japanske delegasjonen som ble sendt til London Naval Conference i 1929-1930. Da han returnerte tilbake til Japan, ble han tildelt rollen som saksbehandler på krysseren Yura. Han ble forfremmet til kaptein i 1932, og han og ble tildelt rollen som den sjømilitære attaché til Washington D. C. mellom 1934 og 1937. Da Yamaguchi returnerte tilbake til Japan i 1937, ble han tildelt rollen som kaptein på den japanske krysseren Isuzu. Denne rollen hadde han i 1936 og 1937, etterfulgt av sitt lederskap på slagskipet Ise (1937–1938). Han ble forfremmet til kontreadmiral den 15. november 1938.

Yamaguchi var en del av angrepet på Pearl Harbor 7. desember 1941, og senere deltok han i flere japanske raid i Det indiske hav. Under slaget ved Midway, satt Yamaguchi sammen med sin overordnede offiser, Admiral Chuichi Nagumo, på et rekognoseringsfly som oppdaget det amerikanske hangarskipet USS Yorktown i nærheten av Midway. Allerede på denne tiden, var nesten alle de japanske flyselskapenes fly bevæpnet med bomber. Admiral Nagumo ønsket å bytte ut bombene  med torpedoer. Yamaguchi hevdet at dette var bortkastet, og at flyene skulle angripe det amerikanske hangarskipet med flyets bomber.

Nagumo avviste dette, og kort tid etterpå ødela de amerikanske hangarflyene så godt som alle de japanske krigsskipene ved Midway bortsett Yamaguchi sitt flaggskip Hiryū. Yamaguchi bestilte raskt to påfølgende angrep på det amerikanske USS Yorktown som lammet dette skipet. Kort tid etterpå, resulterte ett annet luftangrep mot skipet Hiryū med flere treff med fly fra USS Enterprise. Yamaguchi ble drept i dette angrepet, og han valgte å gå ned med det synkende hangarskipet. Han ble posthumt forfremmet til rangen viseadmiral.

## Referanser
Fjodor Kuznetsov

**Fjodor Isidorovitsj Kuznetsov** (russisk: Фёдор Исидорович Кузнецов; 1898–1961) var oberst general og en militær kommandant av Sovjetunionen under den andre verdenskrigen.

Han ble født inn i en bondefamilie i dagens Mogilev oblast i Belarus. Kuznetsov tjente i den keiserlige russiske hæren under den første verdenskrig, og han fortsatte sin tjeneste i bolsjevikenes røde armé. I utgangspunktet ledet han den sovjetiske nordvestre fronten på vestfronten under den andre verdenskrig, men han ble i begynnelsen av august 1941 erstattet av general-major Sabennikov. Deretter ble han utnevnt til kommandør, en stilling som han hadde frem til mars 1942.

Fra mars 1942 til juni 1943 var han utnevnt til sjef for den sovjetiske generalstaben, og fra august 1943 til februar 1944 var han ansatt som assisterende sjef for Volkhov fronten og den karelske fronten. Da verdenskrigen var over i 1945, ledet han flere militærdistrikter i Uralfjellene, frem til han pensjonere seg på grunn av sykdom i 1948.

## Referanser


## Eksterne lenker
*
Ernst Kals

**Ernst Kals** (født 2. august 1905, død 2. november 1979) var en tysk marineoffiser og ubåtkommandør under andre verdenskrig.

Kals sluttet seg til Reichsmarine i 1924. Etter å ha tjenestegjort på torpedobåter og lette kryssere ble han overført til ubåtvåpenet i oktober 1940. Han kommanderte blant annet U-130, en type IXC ubåt, på flere patruljer. Etter en patrulje sammen med U-37, fikk han kommandoen over U-130 i juni 1941. I april 1942 bombarderte Kals og hans U-130 den allierte petroleums-tankanlegget på Curaçao. Han senket totalt 20 skip på sine 5 patruljer med denne ubåten (Til sammen 145 656 tonn alliert shipping). Han ble for sine innsats på havet tildelt Jernkorsets ridderkors.

Hans største suksess blir regnet for å være under sjøslaget ved Casablanca den 12. november 1942, da han angrep den tungt bevoktede transportskipet i Fedala Veier. På under fem minutter senket han de tre amerikanske troppetransportskipene, Edward Rutledge, Hugh L. Scott og Tasker H. Bliss. I januar 1943 ble han sjef for to tyske ubåt-baser  i Lorient, i det okkuperte Frankrike, hvor han forble til slutten av krigen.

Han ble tatt til fange i mai 1945 og ble holdt i fransk fangenskap frem til januar 1948. Kals døde i 1979.

## Referanser
Opiumspipe

En **opiumspipe** er en pipe egnet for vaporisering og inhalering av opium. De egentlige opiumspiper lar det narkotiske stoffet bli vaporisert mens det varmes over en spesiell lampe kalt opiumslampe. Det antas at denne måten å «røke» opium på begynte på 1600-tallet. https://web.archive.org/web/20100514013704/http://www.opiummuseum.com/index.pl?pics&59

En typisk opiumspipe har en lang stamme, en keramisk pipebolle og en metallklaps kalt *sadelen*. Det er ved denne sadelen at pipebollen kan festes og fjernes, noe som er nødvendig for periodisk å kunne renske ut opiumsasken. Stammen er gjerne laget av bambus, men man finner også piper av for eksemepl elfenbein, jade eller sølv. Pipebollen er gjerne av keramikk som den fra Yixing eller av for eksempel blå og hvit-porselen. Somstundes er mer edle materialer som jade benyttet. https://web.archive.org/web/20100514014432/http://www.opiummuseum.com/index.pl?pics&65

## Litteratur
* Steven Martin: *The Art of Opium Antiques*, Silkworm Books, 2007. 

## Eksterne lenker
* Opium Museum
Ramsteinulykken

**Ramsteinulykken** var en flyulykke 28. august 1988 på Ramstein Air Base nær Kaiserslautern i den tyske delstaten Rheinland-Pfalz. Ulykken skjedde under en flyoppvising da tre fly fra det italienske aerobatikk-teamet Frecce Tricolori kolliderte over bakken og falt ned. Ett av flyene styrtet like ved publikum og fortsatte brennende inn i folkemengden. I tillegg til tre piloter døde 67 personer, mens ca 1000 mennesker ble skadet i ulykken.

## Avledet navn
Ramsteinulykken var opphavet til det opprinnelige navnet til den tyske gruppen Rammstein: *Rammstein-Flugschau* (Rammstein Flyoppvisning).

## Referanser


## Eksterne lenker
*
Sigmar Polke

**Sigmar Polke** (1941–2010) var en tysk maler og fotograf.

Familien rømte fra DDR da Sigmar var 12 år gammel og bosatte seg i Düsseldorf.

I begynnelsen av 1960-årene skapte han sammen med Gerhard Richter og Konrad Lueg, stilarten Kapitalistischer Realismus
(kapitalistisk realisme) som ironiserte over den trivielle tyske hverdagen og småborgerlige smaksidealer. 

Siden utviklet han et friere billedspråk, dette kan av og til nærme seg karikaturen eller billedgåten. Hans kunst kategoriseres ellers som postmoderne realisme og pop-art.

Sigmar Polke var professor ved Hochschule für Bildende Kunst i Berlin fram til 1997.

## Referanser


## Eksterne lenker
* SvD – ''Konstnären Sigmar Polke död'' (12 juni 2010)
Toma Simionov

**Toma Simionov** (født 30. oktober 1955), rumensk padler som deltok i de olympiske leker 1980 i Moskva og 1984 i Los Angeles,
 
Simonov ble olympisk mester i padling under sommer-OL 1980 Moskva. Sammen med Ivan Patzaichin vant han C-2 1000 meter for menn foran Olaf Heukrodt / Uwe Madeja fra Øst-Tyskland og Vasilij Jurtsjenko / Jurij Lobanov fra Sovjetunionen.

Fire år senere, under sommer-OL 1984 i Los Angeles vant han en ny gullmedalje i C-2 1000 meter sammen med Ivan Patzaichin og på C-2 500 ble de nummer to. 
## OL-medaljer
*  1980  Moskva -  **Gull** i padling, C-2 1000 meter menn  Romania
*  1984  Los Angeles -  **Gull** i padling, C-2 1000 meter menn  Romania
*  1984  Los Angeles -  Sølv i padling, C-2 500 meter menn  Romania

## VM-medaljer
*  1981  Nottingham - **Gull** i padling, C-2 1000 meter menn
*  1982  Beograd - **Gull** i padling, C-2 10000 meter menn
*  1983  Tammerfors - **Gull** i padling, C-2 1000 meter menn
*  1978  Beograd  - Sølv i padling, C-2 1000 meter menn
*  1978  Beograd  - Sølv i padling, C-2 10000 meter menn
*  1981  Nottingham - Sølv i padling, C-2 10000 meter menn
*  1983  Tammerfors - Sølv i padling, C-2 10000 meter menn
*  1978  Beograd - Bronse i padling, C-2 500 meter menn
*  1979  Duisburg - Bronse i padling, C-2 1000 meter menn

## Referanser


## Eksterne lenker
*
Lavinia Agache

**Lavinia Agache** (født 1968) er en rumensk turner som deltok i de olympiske leker 1984 i Los Angeles.
   
Agache ble olympisk mester i turn under Sommer-OL 1984 i Los Angeles. Hun var med på det rumenske laget som vant lagkonkurransen i mangekamp for damer foran USA. De andre på laget var Simona Păuca, Laura Cutina, Cristina Grigoraș, Ecaterina Szabó og  Mihaela Stănuleț. Agausje kom på tredjeplass i hopp for damer.

## OL-medaljer
*  1984  Los Angeles -  **Gull** i turn, mangekamp lag damer  Romania 
*  1984  Los Angeles -  Bronse i turn, sprang damer  Romania

## Eksterne lenker
*
Joseph Gregory

**Joseph Gregory** (født 1900, død 1971) var en canadisk skarpskytter som deltok i første og andre verdenskrig.

Han klarte å skjule sin egentlige alder, og dermed klarte han å slutte seg til det canadiske militæret, da han var 15 år gammel. Han fortalte sine venner at han hadde utviklet sitt talent for skarpskyting som ung gutt, da han gikk på jakt i den canadiske hjemprovinsen Saskatchewan. Han var også hobbyfotograf og brukte kameraet sitt flittig i sin tjenestetid under første verdenskrig. Han hadde derfor en stor samling av fotografier som dokumenterte den skrekken han var vitne til under denne krigen.

Etter at han tjenestegjorde som skarpskytter i Frankrike under den første verdenskrig, slo Gregory seg ned i Calgary, Alberta, Canada sammen med sin kone. Ved utbruddet av den andre verdenskrig, vervet han seg igjen og ble innrullert i South Saskatchewan Regiment, 7. september 1939 i Weyburn, Saskatchewan, kort tid etter at regimentet var blitt opprettet.

Han ble kreditert med flere bekreftede drap, og sikkert enda flere ubekreftede drap. Han deltok også i flere slag, blant annet i Dieppe-raidet, hvor han mistet det ene øyet på grunn av en skuddskade. Han ble tildelt den canadiske Military Medal for sin innsats under det allierte angrepet på Dieppe.
Praterom

Et **praterom**, **chatterom** eller **gruppechat** er et digitalt sted hvor flere personer kan chatte sammen, ofte i sanntid, i motsetning til direktemeldinger og e-post. Noen tjenester som tilbyr muligheten for praterom er Discord, Telegram og Facebook Messenger, men praterom kan også forekomme i livestrømminger, flerspillerspill og annet.

## Se også
* Chatting
* IRC
Markian Popov

**Markian Mikhajlovitsj Popov** (russisk: Маркиан Михайлович Попов; født  i Ust-Medveditskaja, død 22. april 1969 i Moskva) var en sovjetisk militær kommandant som ble utnevnt til general den 26. august 1943, og han ble tidelt tittelen Helt av Sovjetunionen i 1965. Under den andre verdenskrigen ledet han flere forskjellige bataljoner ved forskjellige fronter, og han deltok under slaget ved Kursk, og etterpå han var stasjonert ved den andre baltiske front. Mellom 1956 og 1962 var han sjef for generalstaben for de sovjetiske bakkestyrkene.

## Referanser
Friedrich Pein

**Friedrich Pein** (1915–1975) var en østerriksk skarpskytter under den andre verdenskrig. Han var den ene av bare to skarpskyttere som har blitt tildelt Jernkorset.

Som sønn av en bonde, vervet han seg til Wehrmacht i oktober 1938. Under hans første kamp var han utplassert som skarpskytter i det tyske Gebirgsjägerregiment som hovedsakelig tjenestegjorde i Sovjetunionen. Ved begynnelsen av 1944, ble han overført til Jäger-Regiment 227 der han tjenestegjorde i Adolf Grubinger Group.

Han ble tildelt Jernkorset av andre klasse den 1. desember 1944, og åtte dager senere ble tildelt Jernkorset av første klasse. Den 28. februar 1945 ble han tildelt jernkorsets ridderkors for merkingen hans 200. drap som skarpskytter. I løpet av krigen ble han såret tre ganger før han ble tatt til fange som krigsfange.
Kelly Blatz

**Kelly Steven Blatz** (født 1987) er en amerikansk skuespiller. Han er kjent for rollen som Charlie Landers/Aaron Stone i den amerikanske TV-serien *[[Aaron Stone]]*.

## Filmografi
* Aaron Stone (2009–2010) som Charlie Landers/Aaron Stone
* Skyrunners (2009) som Nick Burns
* Sonnys sjanse (2009) som James Conroy
* From Within (2008) som Dylan

## Referanser


## Eksterne lenker
*
Trysil Fotballklubb

**Trysil Fotballklubb** (stiftet 1986) er en fotballklubb fra Innbygda i Trysil kommune. Laget spiller til daglig i 4. divisjon. Klubben ble stiftet i 1986 som mål om å bli Trysils fremste fotballag. Det ble endringer i disse planene ettersom Nybergsund Trysil fra bygda Nybergsund, like sør for Innbygda, begynte å etablere seg i 2. divisjon.

Etter at Østre Trysil FK fra Østby og Ljørdalen i 2007 ikke lenger kunne stille et seniorlag, fikk Trysil Fotballklubb mange spillere fra Østre. Klubben kaller seg internt for Trysil/Østre Trysil for å vise at klubben også består av spillere og supportere fra småbygdene øst i Trysil. Offisielt i Norges Fotballforbund heter fotballklubben Trysil Fotballklubb.

I sesongen 2010 vant Trysil sin avdeling i 4. divisjon, men tapte kvalifiseringen for opprykk mot Faaberg, som rykket opp til 3. divisjon 2011.

## Tabellen

## Divisjonsutvikling

## Eksterne lenker
*
Freiaparken

**Freiaparken** er en park i Oslo som ble anlagt i 1920-årene. Den ble laget ut ifra Freias grunnlegger Johan Throne Holsts filosofi om at omgivelsene på en arbeidsplass betyr mye for trivselen, og at man i tilslutning til fabrikk- og kontorbygningene burde ha områder for rekreasjon og hvile. Parken er for Freias ansatte og er derfor lukket mot gatene. Men i forbindelse med konserter i Freiasalen, og Oslo Kulturnatt, er parken åpen for publikum.

Om sommeren er Freiaparken en oase av trær og blomster, og den inneholder mange skulpturer av kjente norske og europeiske kunstnere.

Freiaparken ble fredet av Riksantikvaren i 2015. Fredningen omfatter også spisesalen med utsmykning av Edvard Munch.

## Referanser


## Eksterne lenker
* 
*  Om Freiaparken på Freias nettsted
Cristina Grigoraș

**Cristina Elena Grigoraș** (født 11. februar 1966), rumensk turner som deltok i de olympiske leker 1980 i Moskva og 1984 i Los Angeles.

Grigoraș ble olympisk mester i turn under Sommer-OL 1984 i Los Angeles. Hun var med på det rumenske laget som vant lagkonkurransen i mangekamp for damer foran USA og Kina. De andre på laget var Simona Păuca, Laura Cutina, Mihaela Stănuleț, Ecaterina Szabó og  Lavinia Agache.

Fire år tidligere, under sommer-OL 1980 i Moskva vant hun en sølvmedalje i lagkonkurransen i mangekamp.

## OL-medaljer
*  1984  Los Angeles -  **Gull** i turn, mangekamp lag damer  Romania 
*  1980  Moskva -  Sølv i turn, mangekamp lag damer  Romania

## Eksterne lenker
*
Det finsk-ugriske substrat i sanskrit

**Det finsk-ugriske substrat i sanskrit** refererer til et substrat i vokabularet til sanskrit som deles med den finsk-ugriske språkfamilien.

Dette substratet regnes som låneord, og de to språkfamiliene er ikke genetisk beslektet.

## Referanser


## Litteratur
* Burrow, T. 2001. *The Sanskrit Language*, Faber & Faber Ltd., Delhi 2001, ISBN 81-208-1767-2
Zsofia Koczka

**Zsófia Koczka** (født 6. september 1987) er en ungarsk terrengsyklist.

## Meritter
* Ungarsk mester i utfor (2006).

## Referanser
Sina.com

**Sina.com** er den største (2010) kinesiskspråklige infotainment-webportal i verden. Webstedet ble etablert i 1999. Det har hovedkontor i Shanghai i Folkerepublikken Kina, mens eierselskapet holder til i Beijing. 

I august 2009 åpnet Sina.com en mikroblogg, Sina Weibo, som dominerer det sterkt voksende kinesiske mikrobloggsamfunnet (weibo).

## Eksterne lenker
* 
* Presentasjon av Sina Weibo
Grungedal

**Grungedal** er et dalføre langs Grungevatnet i Vinje kommune i Telemark, mellom Åmot og Edland. 

Grungedal har ca. 500 innbyggere fordelt på ca. 200 husstander, halvparten av dem er på gårder. Grungedal er kjent for sin flotte natur. Europavei 134 går gjennom Grungedal på vei mellom Åmot og Haukeli. Bygda Grungedal ligger om lag halvveis langs vannet. 
Om høsten, våren og sommeren er det mange plasser å gå i fjellet, som for eksempel Kilsnuten, Bjørkeseten og Koldal med utsikt ut over stedet. For 20 år siden hadde Grungedal 2 matbutikker, men de er nedlagt.


File:Fra Grungedalen, Telemarken - NB MS G4 0904.jpg|«Fra Grungedalen, Telemarken»,  på 1880-tallet
File:Fra Grungedal, Telemarken - NB MS G4 0845.jpg|«Fra Grungedal, Telemarken», med Grunge kirke, ca. 1898
File:Botten Skydsstation, Telemarken - NB MS G4 0189.jpg|»Botten Skydsstation»


## Se også
* Grungevatn
* Grunge kirke
* Grungebru

## Referanser
Henri d’Astier de la Vigerie

**Henri d'Astier de la Vigerie** (født 11. september 1897, død 10. oktober 1952 i Genève, Sveits) var en fransk soldat,  medlem av den franske motstandsbevegelsen under andre verdenskrig, og en konservativ politiker etter krigen.

Henri d'Astier ble født i 1897 i Villedieu-sur-Indre, en liten landsby i Indre departementet i det sentrale Frankrike. Hans militære karriere begynte i 1915, og innen utgangen av den første verdenskrig, hadde han nådd graden løytnant, og han hadde blitt tildelt Æreslegionen for sine bragder under denne krigen.

Politisk d'Astier var sterkt konservativt og katolsk. Særlig mente han at den republikansk styreformen var iboende svak og ineffektiv, og at Frankrike ville være sterkere under et tradisjonelt monarki. Han var en beundrer av Charles Maurras, en prominent monarkist, intellektuell og poet. Det er mulig at d'Astier var involvert i La Cagoule, en fascistisk organisasjon som forsøkte å få den franske republikken styrtet, til fordel for et monarki.

Da den andre verdenskrig brøt ut, ble d'Astier kalt tilbake til aktiv tjeneste igjen. Selv om hans høyreorienterte politiske synspunkter var gjennomgående i harmoni med mye av det som det nasjonalsosialistiske Tyskland sto for, var han også meget bestemt på at Frankrike skulle stå som en sterk nasjon, og derfor var han kraftig imot den tyske invasjonen av landet. Hans reaksjon på den tyske invasjonen av Frankrike sto i skarp kontrast med holdningen til noen av hans ideologiske kolleger, som oppfordret til tett samarbeid og allianse med nazistene mot den stadige trusselen fra kommunisme som kom fra Sovjetunionen og østblokk-landene. Etter det franske nederlaget i juni 1940, ble d'Astier aktiv i den franske motstandsbevegelsen.

Han ble til slutt tvunget til å flykte for å unngå å bli tatt, etter at en kollega av ham ble tatt av nazistene og kunne komme til å avsløre ham under tortur. Han flyktet til Oran, Algerie, i 1941. Der infiltrerte d'Astier den lokale motstandsbevegelsen i Nord-Afrika. De allierte styrkene invaderte Nord-Afrika i 1942, og, ettersom troppene som skulle stå for invasjonen nærmet seg land, satte omkring fire hundre medlemmer av den franske motstandsbevegelsen, under kommando av d'Astier og José Aboulker, igang med et kupp i hovedstaden Alger. De beslagla blant annet viktige fasiliteter, inkludert telefonsentraler, en radiostasjon, guvernørens hus, hovedpolitikontoret og hovedkvarteret til den franske 19nde militære korpset. De arresterte General Alphonse Juin, øverstkommanderende for alle de franske troppene i Nord-Afrika og admiral François Darlan, kommandanten av de franske militære styrkene. Franskmennene ble allerede neste morgen satt fri igjen.

Etter den allierte invasjonen av Algerie fortsatte d'Astier å kjempe mot nazistene i Frankrike under resten av verdenskrigen.

Henri d'Astier de la Vigerie var offiser av Æreslegionen og medlem av Frigjøringsordenen. Han mottok gjentatte ganger Croix de guerre 1914–1918 og Croix de guerre 1939–1945.

Henri d'Astier døde i Genève i oktober 1952, i en alder av 55 år.

## Referanser
Anthony Blunt

**Anthony Frederick Blunt** (født 26. september 1907 i Bournemouth i England, død 26. mars 1983 i London) var en britisk kunsthistoriker som ble avslørt som spion for Sovjetunionen.

## Liv og virke
### Bakgrunn
Anthony Blunt var den tredje og yngste sønn av den anglikanske prest Revd. (Arthur) Stanley Vaughan Blunt (1870–1929) og hans hustru Hilda Violet (1880–1969), datter av  Henry Master som var i embedsverket i Madras i Britisk India. Han var bror av forfatteren Wilfrid Jasper Walter Blunt og av numismatikeren Christopher Evelyn Blunt, og grandnevø til dikteren Wilfrid Scawen Blunt. Han var også i slekt med Queen Elizabeth the Queen Mother og med Sir Oswald Ernald Mosley (1896–1980) 6th Baronet, leder av British Union of Fascists.

Blunts far ble tilknyttet den britiske Paris-ambassades kapell og tok med seg familien slik at Anthony tilbragte mange år av oppveksten i den franske hovedstad. Der ble han kunstinteressert, og lærte seg fransk.

Han ble utdannet ved Marlborough College der han var samtidig med  Louis MacNeice (hvis ufullendte selvbiografi  *The Strings Are False* har mange referanser til Blunt), John Betjeman og Graham Shepard.

### Karrieren, spionasjen
Anthony Blunt studerte på Trinity College ved Universitetet i Cambridge, og det var der han ble medlem av den sovjetiske spionringen Cambridge Five. Ved den tyske invasjonen av Polen, vervet Blunt seg til den britiske hæren i 1939. Han var utstasjonert i Frankrike frem til de britiske styrkene ble evakuert fra Dunkerque i mai 1940 som følge av slaget om Dunkerque hvor de britiske styrkene ble omringet av tyskerne.

Samme år ble Blunt rekruttert til den britiske sikkerhetstjenesten MI5. Under verdenskrigen oppnådde Blunt rang som major. Etter at de britiske spionene Guy Burgess og Donald Maclean hadde stukket av til Moskva i mai 1951, ble Blunt mistenkt for å være sovjetisk spion. Blunt og Guy Burgess hadde vært nære venner siden de studerte sammen ved Universitetet i Cambridge. Blunt ble avhørt av MI5 ved flere anledninger på begynnelsen av 1950-tallet, men han innrømmet ingenting i disse avhørene.

Blunt kom med en tilståelse om sitt virke som sovjetisk spion i april 1964. Til gjengjeld for hans tilståelse ble han gitt full immunitet fra rettsforfølgelse. Etter den andre verdenskrig begynte Blunt som professor i kunsthistorie ved Universitetet i London, direktør ved Courtauld instituttet for kunst og dessuten det britiske hoffs kunsthistoriker.

Blunt ble i 1956 utnevnt til kommandørridder (KCVO) av Royal Victorian Order, ble derved adlet og fikk rett til å føre tiltaleformen *[[sir]]* foran sitt navn.

I 1979 ble det offentliggjort at Blunt hadde vært medlem av Cambridge Five; en gruppe spioner som arbeidet for Sovjetunionen fra 1930-tallet og fram til tidlig på 1950-tallet. Han ble da fratatt sitt ordensmedlemskap og adelskap.

Blunt døde av et hjerteinfarkt i sitt eget hjem i London i mars 1983, 75 år gammel.

## Referanser
Vilhelm Thomsen

**Vilhelm Ludwig Peter Thomsen** (1842–1927) var en dansk språkforsker og epigraf.

Thomsen er blant annet kjent for sitt arbeide med å dechiffrere de tyrkiske Orkhon-inskripsjonene fra det 8. århundre i Orkhon-elvedalen i Mongolia. Dette arbeidet ble utført i konkurranse med den russiske språkforskeren Vasily Radlov (Wilhelm Radloff), som var grunnleggeren av turkologien. Thomsen ble også kjent for sine studier av opprinnelsen av de russiske og de finske språkene.

## Referanser
Indouralske språk

**Indouralske språk** er en hypotetisk språkfamilie bestående av de indoeuropeiske og de uralske språkene.

Teorien om et genetisk slektskap mellom de indoeuropeiske og de uralske språkene ble første gang fremsatt av Vilhelm Thomsen i 1869. Teorien møtte liten entusiasme, og siden da har den dominerende holdningen i de akademiske miljøene vært at det mangler tilstrekkelig med bevis på et slikt slektskap. Teorien støttes av et mindretall av språkforskerne, deriblant Henry Sweet, Holger Pedersen, Björn Collinder, Warren Cowgill og Jochem Schindler.

Hypotesen om indouralske språk ligger også til grunn for andre kontroversielle teorier om eurasiatiske språk og nostratiske språk.
Donald Duart Maclean

**Donald Duart Maclean** (født 25. mai 1913 Marylebone i London, død 6. mars 1983 i Moskva) var en britisk diplomat og medlem av Cambridge Five, en spionring der medlemmene var aktive i MI5, Secret Intelligence Service (MI6) og diplomatiet og der de fungerte som spioner for Sovjetunionen under og etter den annen verdenskrig. 

## Liv og virke
### Bakgrunn
Donald Duart Maclean vokste opp i et sterkt politisk engasjert hjem, der de aktuelle verdsensspørsmål ble drøftet stadig vekk. 

Maclean studerte ved Gresham's School i Norfolk fra 1926 til 1931. Ved Gresham's var noen av hans samtidige Jack Simon (senere baron Simon, en *[[Law Lord]]*), James Klugmann (1912–1977), Roger Simon (1913–2002), Benjamin Britten (1913–1976) og vitenskapsmannen og Nobellprisvinneren Sir Alan Lloyd Hodgkin. Ved Gresham's skulle alle studenter undertegne en ed om å melde fra omderes egne og andre studenters upassende tanker og gjerninger. Historikeren Roland Philipps fremholdt senere til *Lapham's Quarterly* at Gresham's School er hvor Donald Maclean som tenåring perfeksjonerte det forræderske dobbeltspills kunst.

Han fortsatte sin utdannelse ved Universitetet i Cambridge fra 1931 til 1934.

### Karriere, spionasje
Han ble rekruttert som spion for Sovjet da han var student ved Cambridge. Han tilhørte samme spionkvintett som Donald Maclean, Guy Burgess, Kim Philby og Anthony Blunt.

I 1934 begynte han å arbeide for Foreign Office. Under sin virksomhet ved den britiske ambassade i Paris giftet han seg i 1940 med Melinda Marling. 

Han var deretter diplomat ved Storbritannias ambassade i Washington, D.C. i USA årene 1944 til 1948. Han utleverte informasjon tll KGB, blant annet om Manhattanprosjektet, det vil si om tilvirkningen av atombomben. 

I 1948 ble han overflyttet til Storbritannias ambassade i Kairo i Egypt. Der ble han sjef for konsulære anliggender. På grunn av en drukkenskapssepisode ble han senst tilbake til London, for å komme seg etter et «nervesammenbrudd».  

I 1950 ble han kalt til leder ved Amerika-avdelingen i Foreign Office. Der hadde han tilgang til informasjon om atomvåpenutviklingsprogrammet, materiale merket «top secret». 

Hans handlinger som spion er antatt å ha hatt betydning for de sovjetiske beslutningsprosesser som ledet til Berlinblokaden i 1948 og starten på Korea-krigen. Som en belønning for sine tjenester ble Maclean utnevnt til oberst i det sovjetiske KGB.

Da det ble oppdaget at han var dobbelspion, ble han advart om dette av Kim Philby. Dermed rakk han å flykte i 1951 sammen med Guy Burgess til Moskva. Han lærte seg russisk og arbeidet som spesialist på vestverdenens økonomiske politikk.

Maclean døde av hjerteslag i 1983.

## Referanser
Stupendemys

* *Stupendemys geographicus*
* *Stupendemys souzai*

***Stupendemys*** er en utdødd slekt av store ferskvannsskilpadder.

Det er to kjente arter. *Stupendemys geographicus* fra Venezuela er den største arten, mens *S. souzai* fra Acre i Brasil er mindre og spinklere bygd. Det største kjente eksemplaret av *S. geographicus* har et skjell som er  langt og  bredt. Dette kan bety at totallengden var  og vekten rundt  Arten er dermed den største kjente skilpadden som noen gang har levd, større enn den mer kjente *[[Archelon ischyros]]* fra kritt.

## Litteratur
* 
* 

## Eksterne lenker
* 
* The Lord Geekington – Stupendemys: Giant Amongst Mega-Turtles
Stalin-monumentet i Praha

**Stalin-monumentet i Praha** var en massiv granittstatue til ære for den sovjetiske diktatoren Josef Stalin avdekket i 1955 etter mer enn 5 og et halvt års arbeid i Praha, Tsjekkia. Det var verdens største avbildning av Stalin og ble ødelagt i 1962. 

Monumentet stod på en enorm base av betong som fortsatt kan sees i Letná-parken. Det var den største gruppestatuen i Europa og målte 15,5 meter i høyde og 22 meter i lengde. Skulptøren var Otakar Švec som, på grunn av press fra regjering og hemmelig politi og hatbrev fra tsjekkiske borgere, begikk selvmord tre uker før avdukingen.  

Avstaliniseringen startet kort før monumentet ble avdekket. Det ble derfor stadig mer belastende for kommunistpartiet i Tsjekkoslovakia å ha monumentet stående og det ble derfor fjernet ved hjelp av 800 kg eksplosiver.

## Trivia
Monumentet fikk på folkemunne tilnavnet «Fronta na maso» eller «kjøttkøen», som en henvisning til den generelle varemangel i Tsjekkoslovakia.

## Referanser


## Eksterne lenker
* 
* Monumentet sett forfra og på avstand
Affiliate marketing

**Affiliate marketing** er en form for markedsføring der en nettbasert forretning belønner en eller flere samarbeidspartnere for besøkende eller kunder som formidles til forretningen. For eksempel kan en eier av en nettside eller blogg omtale et produkt eller en leverandør med en lenke til forretningens nettsted. Normalt blir da lenken tillagt partnerens ID, slik at denne blir registrert og godtgjort for eventuelle salg videreformidlingen genererer.

Flere affiliate nettverk har tilstedeværelse på det norske markedet, som blant annet Adtraction, Tradedoubler, Awin og TradeTracker. Disse samarbeider med annonsører som Blivakker, Kondomeriet og Villoid, og partnere som Kickback, Svosj og kjente norske influensere.

Affiliate marketing har den fordel at forretningen kun betaler for markedsføring som fører til salg. På den annen side er metoden sårbar for misbruk både i teknisk sammenheng og i forbindelse med søppelpost.

## Referanser
Aks av gull

***Aks av gull*** er et musikkalbum med Kjell Inge Torgersen, utgitt i 2006. Dette er hans første plate som soloartist.

## Sporliste
# «Tidevatn»
# «Skjøre»
# «Eg brenn etter deg»
# «Etter i kveld»
# «Åndedrag»
# «Aks av gull»
# «Mitt hovud hang»
# «Utan deg»
# «Ånd omgitt av ting»
# «Te i Sahara»
# «Roxann»

## Eksterne lenker
*
Gnist (album)

***Gnist*** er et musikkalbum med Kjell Inge Torgersen, utgitt i september .

## Sporliste
# «Stilla»
# «Fugl av fred» med Ole Paus
# «Hold meg, tål meg»
# «Naiv»
# «Gnist»
# «Tapte slag»
# «Dag blir natt»
# «Piknik i paradis»
# «Rendezvous»
# «Meir enn eit namn»
# «Får eg sjå deg»
# «Lumske spel»

## Referanser


## Eksterne lenker
*
Det beste fra Dag Spantell

***Det beste fra Dag Spantell*** er et samlealbum med Dag Spantell, utgitt i 2005.

## Sporliste

# «Flowergirl»
# «Mariann»
# «Ave Maria»
# «Gi verden et smil»
# «Kjendis-Party»
# «Når du reiser fra en venn»
# «Aj aj aj»
# «Du er som sendt fra himmelen»
# «Møt meg 10 på 5»
# «Sammen»
# «En helt alminn'lig sang om sommer»
# «En drøm om frihet»
# «Takk skal du ha»
# «Havet er mitt liv»
# «En som er hjemme»
# «Vaya con dios»
# «Hurt»
# «Alt for deg»
# «Baretta's Theme»
# «Rosendal kro»
# «Sol»
# «Modig, sterk og glad»

## Eksterne lenker
Firesheep

**Firesheep** er et uoffisielt tilleggsprogram til nettleseren Firefox som er konstruert for å kunne samle inn brukernavn og passord fra intetanende internettbrukere i trådløse nett.

Programmet gir brukeren muligheten til og tilnærmet sporløst få tak i passord og brukernavn på diverse ukrypterte innlogginger (f.eks. Facebook og MySpace) som er koblet til samme trådløse nett som Firesheep. Bruk av Firesheep i Norge er ulovlig og brudd på Almindelig borgerlig Straffelovs § 145, 2.ledd. Programmet er utviklet av den uavhengige webutvikleren Eric Butler fra Seattle. 

Programmet er laget for å gjenkjenne oppkoblinger mot Amazon.com, Basecamp, bit.ly, Cisco, CNET, Dropbox, Enom, Evernote, Facebook, Flickr, Github, Google, HackerNews, Harvest, Windows Live, NY Times, Pivotal Tracker, Slicehost, tumblr, Twitter, WordPress, Yahoo og Yelp.

## Referanser


## Eksterne lenker
* 
* Din Side – Ikke surf på åpne, trådløse nett!
Katlavatnet

**Katlavatnet** er en innsjø i Aurland kommune i Sogn og Fjordane. Den er regulert som magasin for Aurland II kraftverk.

## Referanser
Kenneth Arthur Noel Anderson

**Kenneth Arthur Noel Anderson** (født 25. desember 1891 i India, død 29. april 1959 på Gibraltar) var en britisk offiser under både den første og den andre verdenskrigen.

Han blir av ettertiden hovedsakelig husket som sjef for den første armé under Operasjon Torch, som var den allierte invasjonen av Tunisia. Han var en reservert karakter og han var ikke så godt likt hverken av sine overordnede, underordnede eller av sivile. General Dwight D. Eisenhower beskrev ham som «En stump person, som til tider var på grensen til ren uhøflighet».

Anderson ble født i India, som sønn av en skotsk jernbane-ingeniør, og han ble utdannet ved Charterhouse School og Royal Military Academy ved Sandhurst før han ble begynte ved Seaforth Highlanders i september 1911 som en fenrik. Han deltok i første verdenskrig og ble såret i slaget ved Somme på åpningsdagen, 1. juli 1916. Han brukte halvannet år å komme seg fra skadene. Han ble tildelt Military Cross for sin tapperhet under krigen. Han fikk rang som kaptein i juli 1919.

I 1918 giftet Anderson seg med Kathleen Gamble. Hun var eneste datter av Reginald Arthur Gamble og hans kone Jennie. Hennes bror var konstituert kaptein Ralph Dominic Gamble som var stasjonert i Coldstream Guards. Andersons militære karriere i mellomkrigstiden var aktiv. Han tjenestegjorde blant annet som adjutant for den skotske hæren mellom 1920 og 1924 og han ble forfremmet igjen mens han var stasjonert hos skottene. Han gikk på «Command and Staff College»-kurs i Quetta, der han tilsynelatende ikke hadde gjort det godt. Hans daværende overordnede, generalmajor Hobart, syntes det var tvilsomt at Anderson hadde kapasitet til å utvikle særlig mye.

Til tross for hans manglende erfaring i å lede store formasjoner i kamper fikk Anderson kommandoen over 1. britiske arme, som var en del av Operasjon Torch i november 1942. På denne tiden hadde en av dem som sannsynligvis skulle fått kommandoen, litt tidligere blitt utnevnt til øverstkommanderende i Midtøsten og den andre led av dårlig helse og var sykmeldt. Anderson og hans soldater rykket inn i Tunisia fra Algerie og hadde som hovedmål å innta Tunisia før aksemaktene var i stand til å bygge opp deres styrker og lansere et motangrep mot dem. Dette angrepet var i stor grad mislykket da de ble presset tilbake før de hadde kommet særlig lang.

Etter at andre verdenskrig var over ble Anderson militær kommandant og guvernør på Gibraltar fra 8. februar 1947 til 23. april 1952, hvor noen av hans mest kjente prestasjoner var å bygge opp nye hus for å kunne avlaste de alt for dårlige boforholdene som var der fra før og flere andre konstitusjonelle endringer i samfunnet.

Anderson ble forfremmet til general i juli 1949 og han pensjonerte seg fra militæret i juni 1952 da han hadde blitt gjort til ridder av den ærverdige Order of Saint John. Han bodde hovedsakelig i Sør-Frankrike på denne tiden. Hans siste år før han døde var fylt med tragedier: Hans eneste sønn døde i en aksjon på Malaya og hans datter døde også etter lang tids sykdom. Anderson selv døde som følge av kraftig lungebetennelse på Gibraltar i 1959. Han var da blitt 68 år gammel.

## Referanser
Valeria Răcilă

**Valeria Răcilă-Roșca** (født 2. juni 1957), rumensk roer som deltok i de olympiske leker 1980 i Moskva og 1984 i Los Angeles.

Răcilă ble olympisk mester i roing under Sommer-OL 1984 i Los Angeles. Hun vant singelsculler for damer foran Charlotte Geer fra USA og Ann Haesebrouck fra Belgia.

Fire år tidligere, under sommer-OL 1980 i Moskva, vant hun en sølvmedalje i dobbeltsculler sammen med Olga Homeghi.

## OL-medaljer
*  1984  Los Angeles -  **Gull** i roing singelsculler, damer  Romania 
*  1980  Moskva -  Bronse i roing dobbeltsculler, damer  Romania

## Referanser


## Eksterne lenker
*
Nachman Dushanski

**Nachman Dushanski** (Også stavet Nachman Dushansky, Nachman Dushanskiy, Nachmanas Dusanskis, Душанский Нахман Ноахович; født 29. desember 1919 i Šiauliai i Litauen, død 2008 i Haifa i Israel) var en sovjetisk-israelsk statsborger ettersøkt for krigsforbrytelser under Rainiaimassakren i en skog nær Telšiai i juni 1941.

## Biografi
Etter den sovjetiske okkupasjonen av Litauen begynte han å arbeide for det sovjetiske hemmelige politi i 1940, et arbeid som han skal ha fortsatt med over en periode på omkring 30 år. Tiltalen mot Dushanski inneholder blant annet navn på ni personer som Dushanski enten bidro til å deportere eller sørget for å deportere selv. Ofrene var anti-sovjetiske motstandsfolk som hadde søkt tilflukt i forskjellige skogsområder for å unnslippe forfølgelse fra de kommunistiske myndighetene.

Fordi han var jøde, flyktet Dushanski til Israel i 1989, før Sovjetunionens sammenbrudd. I 2001 ble en arrestordre for Dushanski utstedt og Litauen ba formelt om at de israelske myndigheter skulle utlevere ham til Litauen slik at de kunne stille ham for retten for krigsforbrytelser. Israel nektet å etterkomme denne anmodningen, og de har tidligere også nektet andre forespørsler om samarbeid i etterforskningen, også når det gjelder andre personer som er ettersøkt for krigsforbrytelser og som har søkt tilflukt i Israel. 

Han døde i Haifa i Israel i 2008.

## Referanser
Nordlysnett

**Nordlysnett AS** er en internettleverandør som er eid av kraftselskapet Andøy Energi AS. Selskapet har hovedkontor i Risøyhamn, og dekker Andøy kommune samt deler av den nordlige delen av Sortland kommune (langs Sortlandssundet).

Nordlysnett leverer bredbånd via radiospredenett i det lisensierte 3,5 GHz-frekvensbåndet. Selskapet er tilkoblet fiberkabelen som går mellom Svalbard og Harstad via Breivika på Andøya.

## Eksterne lenker
* Nordlysnett
Midtlia

**Midtlia** er en blindvei på Øvsttun og Ulsmåg i Fana bydel i Bergen kommune. Veien går sørøstover fra Stemmelia. Veien er om lag 200 meter lang og holder frem som gangsti til Ulsmåg skole.

Navnet ble vedtatt i 1962.

## Knutepunkt
* Stemmelia
* Sidevei sørover (70 m)
*  Midtlia 25

## Kilder
*Nasjonal vegdatabank 

## Eksterne lenker
* Bergen byleksikon på nett, om Midtlia
Elisabeta Lipă

**Elisabeta Lipă** (født *Oleniuc*, 26. oktober 1964), rumensk roer som deltok i de olympiske leker  1984 i Los Angeles, 1988 i Seoul, 1992 i Barcelona, 1996 i Atlanta, 2000 i Sydney og 2004 i Athen.

Lipă ble olympisk mester i roing under Sommer-OL 1984 i Los Angeles. Sammen med Marioara Popescu vant hun  dobbeltsculler for damer foran Greet Hellemans / Nicolette Hellemans fra Nederland og Daniele Laumann / Silken Laumann fra Canada.

Åtte år senere, under sommer-OL 1992 i Barcelona, vant hun singelsculler og under OL 1996 og 2000 var hun med på de rumenske båtene som vant konkurransen i åtter for damer.

## OL-medaljer
*  1984  Los Angeles -  **Gull** i roing dobbeltsculler, damer  Romania 
*  1992  Barcelona -  **Gull** i roing singelsculler, damer  Romania 
*  1996  Atlanta -  **Gull** i roing åtter, damer  Romania 
*  2000  Sydney -  **Gull** i roing åtter, damer  Romania 
*  1988  Seoul -  Sølv i roing dobbeltsculler, damer  Romania 
*  1992  Barcelona -  Sølv i roing dobbeltsculler, damer  Romania 
*  1988  Seoul -  Bronse i roing dobbeltfirer, damer  Romania

## Referanser


## Eksterne lenker
*
Charlottenlund Sportsklubb

**Charlottenlund Sportsklubb** (stiftet 24. mai 1945) er en sportsklubb fra bydelen Charlottenlund i Trondheim, som driver fotball, håndball og innebandy.

## Fotball
På seniornivå spiller herrene i 5. & 6. divisjon. I 2009 vant Charlottenlund sin avdeling og spilte kvalifisering til 2. divisjon. De tapte kvalifiseringen 7-2 mot Kolstad over to kamper. I 2016 kvalifiserte klubben seg til første runde i cupen, syv år siden sist gang. De tapte kampen 3-4 mot Levanger etter skåring av Benjamin Stokke i ekstraomganger.

Kjetil Thorsø Hansen fra Charlottenlund er en tidligere fotballdommer som dømte i 1. divisjon fotball for herrer fra 2007-sesongen. Han har også dømt regionalt i Norgesmesterskapet.

### Tabellen 2022

## Litteratur
*

## Eksterne lenker
*
Geir Berdahl

**Geir Berdahl** (født 19. juni 1945) er en norsk litteraturviter og forlagsmann, han er mest kjent for å ha vært forlagssjef i Oktober fra 1979 til 2015.

Han har bakgrunn fra ml-bevegelsen, og var på 1970-tallet aktiv i SUF(m-l) og senere i AKP(m-l). Han hadde en rekke verv i partiet, og var blant annet redaktør for AKPs interne tidsskrift *Tjen Folket*.

Berdahl ble mag.art i litteraturvitenskap fra Universitetet i Oslo i 1974. Han var butikksjef i Tronsmo bokhandel fra 1974 til 1979. Han har vært forlagssjef i Oktober siden 1979. I perioden 2005–2012 var han styreleder i Den norske forleggerforening og var styreleder i *[[Klassekampen]]* fra 2003 til 2006.

I 2010 ble Berdahl tildelt Neshornprisen, *Klassekampen*s kulturpris. 

## Bibliografi
* *40 års nervøsitet,* Oktober forlag, 2010.
* *Hvem er jeg? [Festskrift til Geir Berdahl]*, Oktober forlag, 2015.

## Referanser
Jorunn Berland

**Jorunn Berland** (født 1956) er en norsk fagforeningsperson. Berland er utdannet fra Bergen Handelsgymnasium i 1974. Hun jobbet i Bergens Privatbank, og hun ble tillitsvalgt fra 1982. Hun var fra 2003 forbundsleder i Finansforbundet. I 2013 ble hun valgt til leder i Yrkesorganisasjonenes Sentralforbund (YS). Hun etterfulgte Tore Eugen Kvalheim som sluttet for å bli direktør i arbeidsgiverforeningen Spekter.

## Referanser


## Eksterne lenker
*
Kristin Bølgen Bronebakk

**Kristin Bølgen Bronebakk** (født 11. juni 1950, død 8. mars 2012) var fra 2003 til 2009 ekspedisjonssjef i kriminalomsorgsavdelingen i Justis- og beredskapsdepartementet, inntil Marianne Vollan tok over denne stillingen.

Bronebakk hadde samfunnsfaglig utdannelse fra Universitetet i Oslo fra 1983 og en mastergrad fra University of Maryland. Hun jobbet i Justisdepartementet siden 1985, etter noen år i Statens institutt for forbruksforskning. Hun var tidligere avdelingsdirektør og senere ekspedisjonssjef i domsstolsavdelingen og ekspedisjonssjeft i polaravdelingen. 

## Referanser


## Eksterne lenker
* kriminalomsorgen.no Ekspedisjonssjef Kristin Bølgen Bronebakk: Hensynet til de unge må prioriteres 2005-10-28
* Minneord, Kriminalomsorgen.no
Marioara Popescu

**Marioara Popescu** (født 9. november 1962) er en rumensk tidligere roer som deltok i de olympiske leker  1984 i Los Angeles, 1988 i Seoul og 1996 i Atlanta.

Popescu ble olympisk mester i roing under Sommer-OL 1984 i Los Angeles. Sammen med Elisabeta Lipă vant hun dobbeltsculler for damer foran Greet Hellemans/Nicolette Hellemans fra Nederland og Daniele Laumann/Silken Laumann fra Canada.

Tolv år senere, under sommer-OL 1996 i Atlanta var hun med på den rumenske båten som vant åtter for damer foran Canada og Belarus. Mannskapet besto av Anca Tănase, Veronica Cochelea, Liliana Gafencu, Doina Spircu, Ioana Olteanu, Elisabeta Lipă, Marioara Popescu, Doina Ignat og Elena Georgescu som var styrmann.

## OL-medaljer
*  1984  Los Angeles -  **Gull** i roing dobbeltsculler, damer  Romania 
*  1996  Atlanta -  **Gull** i roing åtter, damer  Romania

## Referanser


## Eksterne lenker
*